Napad na američku ambasadu u BiH izvrstan primjer globalnog džihadizma
Utjecaj islamskog fundamentalizma na Balkanu, i njegov porast komentira dr. Sebastian Gorka sa Univerziteta na nacionalnu obranu
Kada živite u zajednici u kojoj nema adekvatnih obrazovnih mogućnosti, ili mogućnosti zapošljavanja, i kada neko sa srednjeg istoka ili južne Azije sa puno novca dođe u takvu sredinu i ponudi da izgradi medresu ili kulturni centar, ili plati vama da dođete na srednji istok da studirate fundamentalističku interpretaciju vjere-to onda može imati ovakav efekat Dr. Sebastian Gorka, stručnjak za nacionalnu sigurnost, terorizam i demokratizaciju, i asistent profesora na Nacionalnom univerzitetu za odbranu u Washingtonu, smatra da incident koji se prošlog petka dogodio u Sarajevu nije neobičan. On kaže da je zabrinjavajući trend međunarodnog izvoza ideologije, što on naziva globalni jihadizam. , kaže doktor Gorka. On naglašava da postoji veoma uznemiravajući trend međunarodnog izvoza ideologije koju naziva globalni jihadizam. Ti ekstremisti, ukoliko smatraju da trebaju koristiti nasilje, ga u potpunosti vide kao dio svoje misije. Međutim, možete izložiti argumenat da ne morate biti religiozni da budete nasilni. Imate terorističke grupe kao što su anarhisti, koji poriču religiju, a koji su veoma nasilni. Anarhisti su ubili 8 šefova država ili kraljeva i kraljica u periodu od 20 godina na početku 20-og vijeka. Pitanje je šta te grupe rade i da li mogu izraziti predanost ustavnom poretku zemlje u kojoj žive. Uzmimo primjer majora Nidala Hassana, koji je bio major u američkoj vojsci i dao zakletvu odanosti ne samo Sjedinjenim državama, nego i američkim oružanim snagama i američkom predsjedniku. Međutim kada je dobio naređenje da se ide boriti u Iraku, on je odlučio da su njegove vjerske obaveze važnije od poštovanja američkog ustava. Stoga se, kada govorimo o wehabijama, postavlja pitanje da li oni poštuju lokalni politički poredak, te ustavne norme zemlje u kojoj se nalaze, bilo na Balkanu ili bilo gdje drugo, ili smatraju da imaju višu dužnost. Mislim da moramo veoma pomno pratiti šta je to što wehabijske organizacije ili aktivisti rade, a ne samo šta je ono što govore, kaže doktor Gorka. On smatra da svaka zemlja, bilo da ima jak ili slab političko-pravni sistem, bez obzira da li je novostvorena ili ne, mora jasno definirati šta je terorizam i kažnjavati ga. kaže za Glas Amerike stručnjak za terorizam, Sebastian Gorka.